सफाई व्यवस्था में सहयोग करें व्यापारी : पालिकाध्यक्ष
शिवगंजनाश्ता व्यापार एसोसिएशन की बैठक बुधवार सुबह 11 बजे कांबेश्वर महादेव मंदिर परिसर में एसडीएम कुलराज मीणा, नगर पालिकाध्यक्ष कंचन सोलंकी के आतिथ्य में बैठक आयोजित की गई। बैठक में एसोसिएशन की कार्यकारिणी के चुनाव करवाए गए। जिसमें प्रकाश माली सर्व सम्मति से अध्यक्ष चुने गए। बैठक में नगर पालिकाध्यक्ष सोलंकी ने सभी व्यापारियों को पालिका की ओर से हर संभव सहयोग देने का आश्वासन दिया। साथ ही उन्होंने व्यापारियों से आह्वान किया कि वे स्वच्छ भारत अभियान के तहत बाजार की सफाई व्यवस्था में सहयोग देने के लिए सड़कों पर कचरा नहीं डाले, कचरे को निर्धारित जगहों और कचरा पात्रों में डाला जाए। इसके पहले नाश्ता व्यापार एसोसिएशन का गठन कर कार्यकारिणी के चुनाव करवाए गए। जिसमें प्रकाश माली अध्यक्ष, बाबूलाल कुमावत उपाध्यक्ष, मांगीलाल माली सचिव, अनिल कुमार माली उप सचिव, दुर्गेश कुमावत प्रचार मंत्री, रमेश कुमार माली कोषाध्यक्ष सर्व सम्मति से निर्वाचित किए गए। इसके अलावा भंवरलाल वैष्णव, समर बसु, राजू भाई, मंगलसिंह, मितेष माली, मदनलाल, रमेश कुमावत, शंकरलाल कुमावत, मुकेश कुमार, रणछोड़ सैन, लक्ष्मण टांक, श्रवणसिंह, डूंगाराम प्रजापत को कार्यकारिणी सदस्य मनोनीत किया गया। बैठक में नगर पालिका के प्रतिपक्ष नेता अब्बास अली, पार्षद अल्पेश माली, झंकारसिंह राणावत, सुरेश कुमार परिहार, पूर्व पार्षद राजेंद्र सोलंकी ने विशिष्ट अतिथि के रूप में भाग लिया। बैठक में निर्वाचित किया गया। बैठक में एसोसिएशन की ओर से सभी अतिथियों का साफा पुष्पमाला पहनाकर स्वागत किया गया।
शिवगंज. नाश्ता व्यापार एसोसिएशन के निर्वाचित अध्यक्ष का स्वागत करते व्यापारी।
hin_Deva hin_Deva bho_Deva